Poznámky si odpíšte do zošita z literatúry a naučte sa to!

**Detektívna literatúra**

**-** je druh populárnej literatúry. Kladie dôraz na zábavnosť, senzačnosť, psychické šokovanie. Vyznačuje sa dejovosťou a jednoduchou kompozíciou založenou na zločine a pátraní po páchateľovi. Základomje motív záhady a víťazstva dobra nad zlom. Hlavnou postavou je detektív, ktorý sa snaží riešiť prípad, odhaliť zločinca. Jadro tvorí pátranie po páchateľovi.

**Na stupňovanie napätia** autor používa:

* udalosti zahalené tajomstvom
* nevšedné prostredie
* rýchly sled udalostí
* dialógy (často nedokončené repliky)
* krátke vety

**Jela Mlčochová (1959- )**

**-** slovenská prozaička, prekladateľka, vydavateľka, esejistka, autorka filmovej poviedky, scenára k televíznej komédii

- písala krátke prózy, poviedky pre deti, preklady z francúzštiny do časopisov

- v roku 1990 založila vydavateľstvo Arkus, ktoré sa najprv orientovalo na vydávanie kníh pre deti.

- v súčasnosti vydáva aj prózu, poéziu, tvorbu pre deti a mládež, esejistiku, literatúru faktu

**tvorba**: zbierka poviedok Klebetnica, Jazero

* detektívne príbehy Kto vyčíňal v Starom lese?, Hľadajte muža v maske, Adrianin prvý prípad, Kto kradol v cirkuse Zlatá hviezda?

**Adrianin prvý prípad**

**Literárny druh:** epika

**Literárny žáner:** detektívny román

**Literárna forma:** próza

**Druh rozprávania:** ja-rozprávanie (rozprávač=hl. postava)

**Téma:** odhalenie páchateľa krádeže obrazu

v literárnej ukážke: Adrianina návšteva Kapitána v opustenom dome, údajné chytenie zlodeja obrazu v galérii, nájdenie iného obrazu u Karolíny.

**Idea:** Aj dieťa dôvtipom môže odhaliť páchateľa. Pri riešení problému treba postupovať rozumne, dôkladne a opatrne.

**Hlavná postava:** Adriana

Adriana – 12-ročné dievča, zvedavá, domýšľavá, usilovn, cieľavedomá, odvážna. Chce byť policajtkou, túži sa podobať na Mejkpísovú. Má mladšiu sestru Nikolku a staršiu sestru Karolínu.

**Vedľajšie postavy:** Kapitán, Karolína, stará mama, Kamil, Norbert, otec

Kapitán – záhadný čudák vyvolávajúci strach, údajný zlodej obrazu

stará mama – moderná dáma. Moderne sa obliekala, kúpila si počítač. Väčšinou sa starala o vnučky kvôli zaneprázdnenosti ich rodičov.

**Umelecké prostriedky:**

* prirovnanie: tma hustá ako atrament, ako polnočná obloha, ako útroby našej pivnice
* metafora: pohľad mi padol, chodba sa začala prepadať do tmy, ...
* epiteton: slepé okno, diabolské zlovestné ohníčky, zlomyseľný úsmev...
* personifikácia: tam ma čakala tma, svetlo pichalo do očí
* zdrobnenina: svetielko, ohníčky

**Osnova:**

1. Adrianina návšteva Kapitána

2. rozhovor s Kapitánom o krádeži obrazu

3. Kamilov telefonát Adriane o chytení vinníka (Kapitána)

4. Adriana vytvára domnienky o Kapitánovom predaní ukradnutého obrazu Norbertovi a Karolíne

5. nájdenie iného obrazu v Karolíninej skrini